पांचवें दिन भी नहीं मिला लीकेज, लाइन बंद की
कोटा| जलदायविभाग को पांचवें दिन भी 12 इंच पाइप लाइन में हो रहा लीकेज नहीं मिला। उसे तलाशने के लिए विभाग ने आईएल चौराहे पर स्थित लाइन के वाल्व को बंद कर दिया। ताकि गड्ढे में पानी नहीं भरे, लीकेज को ढूंढने में आसानी रहे। एईएन पीसी जैन ने बताया कि बुधवार को खुदाई करते हुए तकनीकी कर्मचारी मजदूर पाइप लाइन के लीकेज के करीब पहुंच गए। लेकिन, लगातार सीसी रोड की मोटी परत आने से उसे तोड़ने में परेशानी हो रही है। गैस पाइप लाइन की वजह से भारी उपकरण खुदाई में विभाग काम नहीं ले पा रहा है। ऐसे में गुरुवार को आगे का काम करने के लिए अन्य उपकरण मंगवाए है, जिनसे सीसी रोड की कटिंग की जाएगी। संभावना है इस दिन विभाग लीकेज ढूंढ लेगा।
hin_Deva hin_Deva